Kamu bisa jelasin ke aku soal Times Bookstores dalam bahasa melayu?

Times Bookstores merupakan subsidiari kepada Times Publishing Limited yang diasaskan di Singapura pada tahun 1978. Times juga adalah peneraju peruncitan buku berbahasa Inggeris dan pelengkap produk di rantau ini serta mempunyai cawangan di Singapura, Indonesia dan Malaysia. Selain itu, syarikat ini juga telah membekalkan keperluan bahan bacaan kepada rakyat Singapura dan Malaysia selama 30 tahun yang lalu.

Times juga menawarkan pelbagai variasi pilihan produk yang dapat memenuhi keperluan para pembaca yang merangkumi semua peringkat umur dan minat termasuklah buku kanak-kanak, gaya hidup dan buku bukan fiksyen. Times juga ada menganjurkan beberapa aktiviti yang menarik termasuklah kemunculan pengarang, menandatangi buku dan bengkel untuk pelanggan. Program ini juga dapat menjana minat dan kesedaran orang ramai tentang produk yang dihasilkan oleh pengeluar produk dan mewujudkan persekitaran yang menarik. Perkara ini juga telah mengukuhkan penubuhan Times sebagai peruncit pilihan ramai.

Dengan cawangan yang terletak merentasi Asia, Times telah menawarkan strategi perniagaan untuk mendekati pencinta buku di rantau ini. Program keahlian yang diperkenalkan seperti "Times Privilege Card" telah menganjurkan promosi dan aktiviti secara kerap untuk memberi ganjaran dan menggalakkan penyertaan ahli.